open-index/open-wikipedia-markdown huggingface dataset:
זוראב אדאישווילי

**זוּראבּ אַדֶאִישווילי** (בגאורגית: **ზურაბ ადეიშვილი**; נולד ב-27 ביולי 1972) הוא משפטן ופוליטיקאי גאורגי, כיהן כשר המשפטים של גאורגיה.

## חייו
אדאישווילי נולד בכפר מתיסדזירי (მთისძირი) שבנפת קווארלי קאחתי גאורגיה הסובייטית. הוא סיים את לימודיו באוניברסיטה הממלכתית של טביליסי בשנת 1994, והמשיך את הכשרתו במשפטים במכון הממלכתי למשפטים בטביליסי, ולאחר מכן באוניברסיטת חרונינגן בחרונינגן הולנד. בין השנים 1996-1999 הוא עבד כמומחה מוביל למשפט חוקתי בפרלמנט של גאורגיה. לאחר מכן עבד בסקטור הארגונים לא ממשלתיים (כמו ב"ארגון המשפטנים הצעירים של גאורגיה" ומכון החופש) וזמן קצר אף עבד כעורך דין עד שנבחר, בנובמבר 1999, להיות חבר הפרלמנט של גאורגיה במסגרת מפלגתו של נשיא גאורגיה אדוארד שוורדנדזה, איחוד האזרחים של גאורגיה. אדאישווילי היה חבר משפיע וקולני, אך עדיין בקבוצת מיעוט בסיעתו של שוורדנדזה, שתמך ברפורמות שהונהגו על ידי זוראב ז'ווניה ומיכאיל סאקשווילי. הוא קרא לרפורמות קיצוניות ופרו-מערביות יותר.

בסוף שנת 2001, כאשר מפלגת "איחוד האזרחים של גאורגיה" הייתה בתהליך התפוררות, הצטרף אדאישווילי למפלגתו של סאקשווילי, התנועה הלאומית המאוחדת וצורף לסיעה לרפורמות דמוקרטיות, שהייתה אופוזיציה לממשלת שוורדנדזה.

לאחר המהפכה ללא שפיכות דמים, מהפכת הוורדים בנובמבר 2003, התמוטטה ממשלת שוורדנדזה. בתקופת הביניים בין התמוטטות ממשל שוורדנדזה ועד לקיום בחירות חדשות ב-4 בינואר 2004 וכניסתו של סאקשווילי לתפקיד נשיא גאורגיה ב-25 בינואר של אותה שנה, כיהנה נינו בורג'נדזה כנשיאה הזמנית של גאורגיה. בתקופה זו, ב-26 בדצמבר 2003, מונה אדאישווילי לתפקיד שר המשפטים של גאורגיה אותו מילא עד ל-17 בפברואר 2004. לאחר מכן, מפברואר ועד יוני 2004, כיהן בתפקיד השר לביטחון לאומי של גאורגיה, ולאחר מכן, מיוני 2004 ועד לינואר 2008 הוא כיהן כתובע הכללי של גאורגיה, ומינואר 2008 ועד לנובמבר של אותה שנה כיהן כראש מנהלת לשכת נשיא גאורגיה. בכל תקופת פעילותו הפוליטית הוא עמד בעמדות ההשפעה הבכירות ביותר בממשל הגאורגי ובעל ברית קרוב של הנשיא סאקשווילי. בעקבות זאת הפך אדאישווילי למושא לביקורת חריפה של האופוזיציה בגאורגיה, במיוחד בתקופת כהונתו כתובע הראשי של גאורגיה. כחלק מחילופי-הגברי שנערכו בקבינט הגאורגי באוקטובר 2008, מונה אדאישווילי, ב-1 בנובמבר, בפעם נוספת, לתפקיד שר המשפטים של גאורגיה שאוחד לאחרונה עם תפקיד התובע הראשי של גאורגיה. בתפקידו החדש הכריז אדאישווילי על כוונתו לערוך ליברליזציה של הקודקס הפלילי.

## קישורים חיצוניים

* ג'ונתן וולת'י (2005), '''גאורגיה מתחייה לאומית למהפכת הוורדים''': מעבר מאוחר בברית המועצות לשעבר, עמ' 117 ו-147, , 
* זוראב אדאישווילי , ביוגרפיה באתר משרד המשפטים של גאורגיה, 

## הערות שוליים

קטגוריה:שרי המשפטים של גאורגיה
קטגוריה:גאורגים שנולדו ב-1972
קונאל מק קומגאל

**קונאל מק קומגאל** (בגאלית סקוטית: **Conall mac Comgaill** – קונאל בנו של קומגאל; נפטר בשנת 574 לערך) היה מלך דאל ריאטה בשלהי המאה השישית. קונאל עלה לשלטון בשנת 558 לערך, ומלך עד פטירתו.

קונאל היה בנו של קומגאל מק דומנגארט.

על פי המסופר ב"דואן אלבאנאך" שלט קונאל בארץ מבלי התנגדות, ואולם ב"דברי ימי אלסטר" בשנת 568 מסופר על מסע צבאי שערך קונאל. כמו כן מסופר על קונאל שהעניק את איונה לקולומבה הקדוש. ב"דברי ימי ממלכת אירלנד" מסופר כי קונאל וכן קולמן בג, בנו של דיארמייד, יצאו בראש צי ימי ובזזו את סול ואת איל (כיום איזלי), ושבו בידיהם שלל רב.

ה"סנכוס פר נ-אלבן" מציין כי לקונאל היו שבעה בנים: לוינגסך (Loingsech), נכטאן (Nechtan), ארטן (Artan), טואתן (Tuathan), טוטיו (Tutio) וקוירפה (Coirpe). ב"דברי ימי טיגרנאך" וב"דברי ימי אלסטר" מסופר על מותו של דנכאד (Dúnchad) בנו של קונאל.

## קישורים חיצוניים
* דברי ימי אלסטר ודברי ימי טיגרנאך
* דברי ימי הפיקטים

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-574
תשואה לפדיון

**תשואה לפדיון** היא התשואה המובטחת לבעל איגרת חוב בהנחה שהאיגרת (או כל נייר ערך אחר) תוחזק עד למועד פרעונה ובהנחה שכל התקבולים המשתלמים מהאיגרת (קרן וריבית)  יתקבלו. 

התשואה לפדיון מהווה אמצעי להערכת הרווח מהאיגרת. בתאוריה, שיטת חישוב זו מאפשרת למשקיעים להעריך את הערך ההוגן של מכשירים פיננסיים שונים. התשואה לפדיון מוצגת בדרך כלל במונחים של ריבית אפקטיבית שנתית.

אופן החישוב של התשואה לפדיון זהה לאופן החישוב של שיעור התשואה הפנימי.

* אם ערך הקופון (הריבית המתקבלת מהאיגרת) קטן מהתשואה לפדיון - האיגרת נסחרת בניכיון.
* אם ערך הקופון גדול מהתשואה לפדיון - האיגרת נסחרת בפרמיה.
* אם ערך הקופון שווה לתשואה לפדיון - האיגרת נסחרת לפי ערכה הנקוב (פארי).

השימוש במושגים של תשואה לפדיון ושיעור תשואה פנימי מתעלם מהקשר בין גובה הריבית למועד התשלום, ומניח ששיעור התשואה השנתית אחיד לכל התקופה עד הפרעון הסופי.

## גרסאות שונות
קיימים סוגים שונים של תשואה לפדיון (Yield to maturity באנגלית). למשל, תשואה לפרעון ראשון (Yield to Call): בשונה מתשואה לפדיון, בתשואה לפרעון ראשון קיימת ההנחה שאיגרת החוב תיפרע בהזדמנות הראשונה ולא תוחזק עד למועד פרעונה המקורי.

כאשר תשלומי הריבית חייבים במס, קיימת הבחנה בין תשואה לפדיון ברוטו (לפני ניכוי מס) ונטו (לאחר ניכוי מס). משקיעים שפטורים ממס כגון קרנות פנסיה יבדקו את התשואה ברוטו, בעוד שמשקיעים שחייבים במס כגון אנשים פרטיים יבדקו את התשואה נטו.

## דוגמה
נניח כי קיימת איגרת חוב ללא תלוש (זירו קופון) לשלושים שנים שערכה הנקוב הוא מאה שקלים. אם התשואה לפדיון של איגרת זו היא 10%, מחירה היום יהיה 5.73 שקלים (הערך הנוכחי של תזרימי המזומנים העתידיים:
\ {100 \over 1.1^{30}} = 5.73). במהלך שלושים השנים הבאות מחירה יעלה עד למאה שקלים עם תשואה שנתית של 10%.

נניח כעת כי במהלך עשר השנים הראשונות יורד שער הריבית ועל כן התשואה לפדיון ירדה ל-7%. כעת כשנותרו עשרים שנים למועד הפרעון, מחיר האיגרת יהיה 25.84 שקלים. כלומר, למרות שהתשואה לפדיון בעשרים השנים הבאות תהיה 7% ולמרות שהתשואה לפדיון בעשר השנים הראשונות הייתה 10%, שיעור הרווח בעשר השנים הראשונות הוא 16.26%, באמצעות המשוואה:
\ (1 + i) = ({25.84 \over 5.73})^{0.1}
במהלך עשרים השנים הנותרות שיעור הרווח אינו 16.26%, כי אם 7%, באמצעות המשוואה:
\ (1 + i) = ({100 \over 25.84})^{0.05}
בסך הכל, במהלך כל שלושים השנים, ה-5.73 השקלים שהושקעו הניבו מאה שקלים, כך שאכן התקבל שיעור של 10%, ללא תלות בשינויים בשער הריבית.

קטגוריה:שוק ההון
קטגוריה:ניירות ערך
פריימוס

**פריימוס** (באנגלית: **Primus**) היא להקת רוק אמריקאית שהוקמה בשנת 1984 באל סוברנטה, קליפורניה, ארצות הברית.

## היסטוריה
פריימוס הוקמה בשנת 1984 על ידי הבסיסט והסולן לס קלייפול והגיטריסט טוד האת', ועברה מספר שינויים בהרכבה עד הצטרפותם של הגיטריסט לארי לאלונד והמתופף טים אלכסנדר בשנת 1989. זמן קצר לאחר הצטרפותם של לאלונד ואלכסנדר, הוציאה הלהקה את המיני אלבום הראשון שלה, *Suck on This*, ושנה לאחר מכן הוציאה את אלבום הבכורה שלה, *[[Frizzle Fry]]*, אשר זכה לביקורות חיוביות. יחד עם הרכב זה, הלהקה הוציאה שלושה אלבומים נוספים, אשר שניים מהם זכו למעמד פלטינה והשלישי למעמד זהב. בשנת 1996 הלהקה הייתה מועמדת בפעם הראשונה (מתוך 3 סך הכל) לפרס הגראמי על הופעת הרוק הטובה ביותר, על שירם *Wynona's Big Brown Beaver* מהאלבום *Tales from the Punchbowl*.

בשנת 1996 עזב אלכסנדר את הלהקה, אותו החליף המתופף בריאן מנטיה. יחד עם מנטיה הלהקה הקליטה שלושה אלבומים נוספים עד אשר התפרקה בשנת 2000. בשנת 1997 הקליטה הלהקה את שיר הפתיח של סדרת האנימציה סאות' פארק.

בשנת 2003 התאחדה הלהקה מחדש, כאשר טים אלכסנדר חזר לשורותיה. בשנת 2010 עזב אלכסנדר את הלהקה בשנית, והוחלף במתופף ג'יי ליין, איתו הלהקה הקליטה את אלבומה הראשון מאז 1999. אלכסנדר שב ללהקה בשנת 2013.

באוקטובר 2024 הודיע אלכסנדר על פרישתו מתחום המוזיקה ומלהקה. בפברואר 2025 נבחר ג'ון הופמן למתופף החדש של הלהקה, מתוך 6200 מתופפים שהגישו את מועמדותם באודישן פתוחה שערכה הלהקה.

## חברי הלהקה

;חברי הלהקה הנוכחים
*לס קלייפול – שירה, גיטרה בס (1984–2000, 2003–היום)
*לארי לאלונד – גיטרה, קולות רקע (1989–2000, 2003–היום)
*ג'ון הופמן - תופים (2025–היום)
;חברים לשעבר
*טוד האת' – גיטרה (1984–1989)
*וינס פארקר – תופים (1984)
*פיטר ליבי – תופים (1984–1985)
*רובי בין – תופים (1985–1986)
*ג'יי ליין – תופים, קולות רקע (1988–1989, 2010–2013)
*טים "קרוובול" רייט – תופים (1986–1988)
*טים אלכסנדר – תופים (1989–1996, 2003–2010, 2013–2024)
*בריאן מאנטיה – תופים (1996–2000)

## דיסקוגרפיה
**אלבומי אולפן**
**Suck on This* 1989
**Frizzle Fry* 1990
**Sailing the Seas of Cheese* 1991
**Pork Soda* 1993
**Tales from the Punchbowl* 1995
**Brown Album* 1997
*1998 Rhinoplasty
**Antipop* 1999
**Animals Should Not Try to Act Like People* 2003
**Green Naugahyde* 2011
*2014 *Primus & the Chocolate Factory with the Fungi Ensemble*
*2017 *The Desaturating Seven*

## קישורים חיצוניים

* 

## הערות שוליים

קטגוריה:סן פרנסיסקו: להקות
קטגוריה:להקות רוק אמריקאיות
קטגוריה:שלישיות מוזיקליות
מוב דיפ

**מוֹבּ דיפ** (באנגלית: **Mobb Deep**) היו צמד היפ הופ מקווינסברידג, קווינס שבניו יורק. חברי ההרכב הם האבוק (Havoc) ופרודיג'י (Prodigy). הצמד הפך לאחד מהרכבי ההיפ הופ המצליחים בכל הזמנים בכך שמכרו מעל 3 מיליון תקליטים. ב-20 ביוני 2017 מת הראפר פרודיג'י , מה שהביא לפירוק ההרכב.

## ביוגרפיה
### התחלה
האבוק ופרודיג'י נפגשו בבית הספר לעיצוב ואומנות שבמנהטן. בתחילה נקראו פואטיקל פרופיטס (Poetical Prophets) ומאוחר יותר שינו את שמם למוב דיפ. בשנת 1993, כשהיו בני 19 יצא אלבום הבכורה שלהם "*ג'ובנייל הל*" (Juvenile Hell) אשר היה לכישלון הן מבחינת מכירות והן מבחינת הביקורות שקיבל. ב-1994 שחרר הצמד סינגל שנקרא "Shook Ones Part 1" אשר חלקים מתוכו נכללו מאוחר יותר בשיר "Shook Ones Part 2" שהיה ללהיט הגדול ביותר של הצמד.

### ההצלחה
הצמד זכה לראשונה להצלחה לאחר שחרור אלבומם השני "*The Infamous*" ב-1995. הצמד זכה להצלחה אדירה בסצנת ההיפ הופ בשל העובדה שבשיריהם קריינו את חיי הרחוב בניו יורק.
אלבומם השלישי של מוב דיפ, "*Hell on earth*" יצא ב-1996 והגיע למקום שישי במצעד הבילבורד. בעקבות הצלחת האלבום הגיעו מוב דיפ לקדמת הבמה בסצנת ההארדקור היפ הופ של ניו יורק יחד עם אומנים כמו הנוטוריוס בי. איי. ג'י., ג'יי זי, נאז ווו טאנג קלאן. כמו כן נאס ומת'וד מן מה"וו טאנג קלאן" התארחו באלבום. ב-1996 השתתף הצמד באלבום "America is Dying Slowly" לקידום המודעות לאיידס בקרב האוכלוסייה האפרו-אמריקנית בארצות הברית, האלבום חשב להצלחה גדולה והוגדר כ"יצירת מופת" על ידי מגזין "המקור" ("The Source"). ב-1998 השתתף הצמד בשיר "Deadly Zone" מתוך הפסקול של הסרט בלייד ("blade"). ב-1999 יצא אלבומם הרביעי של הצמד "Murda Muzik", שירים רבים מהאלבום דלפו, מה שגרם לעיכוב בשחרורו, כששוחרר לבסוף הגיע למקום השילישי במצעד הבילבורד 200, ותוך זמן קצר הגיע למעמד של אלבום פלטינה.

### דיסקוגרפיה
*Juvenile Hell :1993
*The Infamous :1995
*Hell on Earth :1996
*Murda Muzik :1999
*Infamy :2001
*Amerikaz Nightmare :2004
*Blood Money :2006
*The Infamous Mobb Deep :2014

## קישורים חיצוניים

* 

קטגוריה:ניו יורק: להקות
קטגוריה:אמני קולומביה רקורדס
קטגוריה:אמני אינטרסקופ רקורדס
קטגוריה:להקות היפ הופ אמריקאיות
קטגוריה:צמדים מוזיקליים אמריקאיים
קטגוריה:להקות שהוקמו בשנת 1991
קטגוריה:להקות שהתפרקו בשנת 2017
ברית חיילי החזית היהודים

שמאל|ממוזער|250px|כרזה של הברית כנגד האנטישמיות
**ברית חיילי החזית היהודים** (בגרמנית: **Reichsbund jüdischer Frontsoldaten**, בר"ת: **RjF**) הייתה ארגון יהודי גרמני של חיילים משוחררים שלחמו למען גרמניה במלחמת העולם הראשונה, שהוקמה בראשיתהּ של רפובליקת ויימאר. לברית הייתה זיקה למפלגת העם הגרמנית.

הברית נוסדה בחודש פברואר 1919 בידי האופטמן (סרן) ליאו לוונשטיין (Löwenstein), ופעלה לקידום שתי מטרות: להילחם בגל האנטישמיות שהרים את ראשו בגרמניה, ובייחוד בטענה של אגדת תקיעת הסכין בגב, שלפיה תבוסת גרמניה במלחמה נגרמה כתוצאה מחבלה פנימית של היהודים והמרקסיסטים, ולשמש ארגון אשר יאגד את ותיקי הקרבות היהודיים, בדומה לארגונים אחרים של ותיקי המלחמה שקמו בגרמניה לאחר סיומה.

בשיאהּ היו בברית 30–40 אלף חברים ב-360 סניפים, והיא הוציאה לאור את העיתון "המגן" (*Der Schild*). מבחינה פוליטית הייתה הברית פטריוטית-גרמנית, ועמדתה הייתה אנטי-ציונית, מאחר שהאמינה שגרמניה היא מולדת היהודים, ושעליהם לדבוק בה ולהילחם על מקומם בה עד להתבוללות מוחלטת בחברה הגרמנית.

עלייתו של אדולף היטלר והמפלגה הנאצית לשלטון בשנת 1933 פגעה קשות ביעדי הברית, וחבריה החלו למצוא עצמם מופלים בידי הנאצים. בעזרתו של נשיא גרמניה פאול פון הינדנבורג הוכרז שירותם בחזית כגורם בר התחשבות, אולם עם מותו של הינדנבורג בשנת 1934 וקבלת חוקי נירנברג בשנה שלאחר מכן, התפוגגה ההגנה ששירותם בחזית סיפקה להם. הברית הפסיקה את פעילותה בשנת 1936, ובשנת 1938 פורקה.

## ראו גם
*אגדת תקיעת הסכין בגב

## קישורים חיצוניים

* ברית חיילי החזית היהודים, באתר יד ושם

## הערות שוליים

*
קטגוריה:יהדות גרמניה: ארגונים
קטגוריה:רפובליקת ויימאר
קטגוריה:ותיקי צבא ומלחמה: ארגונים
קטגוריה:גרמניה: צבא וביטחון
קונאד קר

**קונאד קר** (בגאלית סקוטית: **Connad Cerr** - "קונאד השמאלי"; נפטר בשנת 629 או 630) היה מלך דאל ריאטה בראשית המאה השביעית.

קונאד מלך כשנתיים במקביל לקודמו אאוכייד בוייד, החל משנת 627 לערך ועד פטירתו בשנת 629 או 630. קונאד היה בנו של קונאל מק קומגאל או של אאוכייד בוייד, ומלך במקביל לאאוכייד בוייד במשך כשנתיים.

קונאד הוכתר כמלך דאל ריאטה לאחר ניצחונו על פיאכנאה מק דמיין, מלך אולייד בקרב ארד קוראן. קונאד נהרג בקרב פיד אואין - בקרב כנגד דאל נ'ארדיידי (שבט אראיידי) שבראשו עמד מאל קאך, אחיו של קונגאל קאך. על פי "דברי ימי אלסטר" נהרג דונאד בשנת 629, ואילו על פי "דברי ימי טיגרנאך" נהרג בשנת 630. לאחר מותו המשיך בוייד למלוך לבדו על דאל ריאטה.

בנו של קונאד, פרכאר מק קונאד מלך על דאל ריאטה.

## קישורים חיצוניים
* דברי ימי אלסטר ודברי ימי טיגרנאך
* דברי ימי הפיקטים

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-629
מודול פשוט

באלגברה ובתורת החוגים, **מודול פשוט** מעל חוג R הוא מודול M שאין לו תת-מודולים למעט מודול האפס ו-M עצמו. מודול האפס אינו נחשב פשוט. מן המודולים הפשוטים אפשר במקרים רבים לבנות את כל המודולים (בעלי סדרת הרכב סופית) מעל החוג.

כל מודול ארטיני מכיל תת-מודולים פשוטים. חוג המספרים השלמים, כמודול מעל עצמו, הוא דוגמה למודול שאין לו תת-מודולים פשוטים.

## אפיון
כל מודול פשוט הוא ציקלי (כלומר, מודול מהצורה M=Rx), וכל מודול ציקלי איזומורפי למודול מהצורה R/L כאשר L אידיאל שמאלי של R. המודול R/L פשוט בדיוק כאשר L אידיאל שמאלי מקסימלי (ולפי הלמה של צורן נובע מכאן שלכל חוג יש מודולים פשוטים). המאפס של R/L הוא האידיאל הדו-צדדי הגדול ביותר המוכל ב-L; לכן R חוג פרימיטיבי אם ורק אם יש לו אידיאל שמאלי שאינו מכיל אף אידיאל דו-צדדי.

## דוגמאות
* המודולים של חוג המספרים השלמים הם החבורות האבליות; המודולים הפשוטים הם בדיוק החבורות הציקליות מסדר ראשוני.
* תת-המודולים הפשוטים של חוג (כמודול מעל עצמו) הם האידיאלים השמאליים המינימליים שלו, אם יש כאלה.
* חוג מטריצות מעל חוג פשוט גם הוא פשוט.
* הלמה של שור קובעת כי חוג האנדומורפיזמים של מודול פשוט הוא חוג עם חילוק, כלומר כל אנדומורפיזם של מודול פשוט שונה מאפס הוא איזומורפיזם.

## קישורים חיצוניים
* 

קטגוריה:תורת החוגים
אאוכייד בוייד

**אאוכייד בוייד** (בגאלית סקוטית: **Eochaid Buide**; מת בשנת 629 לערך) היה מלך דאל ריאטה בראשית המאה השביעית. אאוכייד עלה לשלטון בשנת 608 לערך, לאחר מות אביו אידאן מק גאבראן, ומלך עד מותו.

ככל הנראה, סיומת שמו "בוייד" משמעה "הבלונדיני" - והיא מתייחסת לצבע שערו.

אאוכייד היה בנו הצעיר של אידאן מק גאבראן, ועלה לשלטון כיורש הנבחר על ידי אביו לאחר מות אחיו הבוגרים. על פי ספרו של אדומנאן מאיונה "חייו של קולומבה הקדוש" חזה קולומבה את עלייתו לשלטון של אאוכייד על פני אחיו.

ככל הנראה בשתי שנות שלטונו האחרונות (627–629) מלך במקביל לקונאד קר. לאחר מות אאוכייד עלה לשלטון בנו דומנל ברק.

ה"סנכוס פר נ-אלבן" מציין שמות נוספים של בניו של אאוכייד: קונאל קראנדומנה; פאיילבי (Failbe) אשר נהרג במהלך קרב שנערך בפיד אאוין (Fid Eoin); קו-קן-מאת'ייר (Cú-cen-máthair) - שעל פי "דברי ימי אלסטר" מת בשנת 604; קונאל בק (Conall Bec), קונאל קר (Conall Cerr) או קונאד קר; פיילבי (Failbe); דומנגארט (Domangart); ודומנל דון (Domnall Donn).

## קישורים חיצוניים
* דברי ימי אלסטר ודברי ימי טיגרנאך
* דברי ימי הפיקטים

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-629
מרובע ציקלי

שמאל|ממוזער|200px|מרובע ציקלי
בגאומטריית המישור, **מרובע ציקלי** הוא מרובע שניתן לחסום במעגל, לכן מכונה גם **מרובע בר חסימה במעגל**. כלומר, שארבעת קודקודיו מונחים על היקפו של מעגל כלשהו. 

המרובעים הציקליים מתאפיינים בכך שהסכום של כל זוג זוויות נגדיות בהם הוא 180 מעלות. 

כל טרפז שווה-שוקיים (לרבות המלבן והריבוע) הוא ציקלי. לכל מרובע שצלעותיו a,b,c,d ואלכסוניו x,y מתקיים  ac+bd \geq xy, ולפי משפט תלמי  ac+bd = xy אם ורק אם המרובע ציקלי. היחס בין האלכסונים במרובע ציקלי כזה הוא \ \frac{ad+bc}{ab+cd}.

בין כל המרובעים החסומים במעגל נתון, הגדול ביותר בשטחו הוא הריבוע.

לפי נוסחת ברהמגופטה, השטח של מרובע ציקלי שצלעותיו a,b,c,d הוא S = \sqrt{(s-a)(s-b)(s-c)(s-d)} כאשר \ s= \frac{a+b+c+d}{2} הוא חצי ההיקף. אם המרובע החסום במעגל גם *חוסם* מעגל (היינו, הוא מרובע משיקים), אז שטחו שווה ל-\ \sqrt{abcd}.

## ראו גם
*משפט תלמי
*מרובע משיקים

## קישורים חיצוניים

* 
* סימני מרובע ציקלי, באתר Taylor and Francis Online (באנגלית)

קטגוריה:מרובעים
גביע המדינה בכדורסל נשים

**גביע המדינה בכדורסל** הוא המפעל השני בחשיבותו בכדורסל הנשים בישראל, אחרי אליפות ליגת העל בכדורסל נשים. את הגביע מעניק נשיא המדינה או שר התרבות והספורט. משחקי הגביע נערכים בשיטת גביע - משחק אחד בכל שלב, שבו המנצחת ממשיכה לשלב הבא. בטורניר ארבעה שלבים, ושלושת האחרונים (רבע הגמר, חצי הגמר והגמר) נערכים בשבוע אחד.

הטורניר הראשון נערך בשנת 1959, והזוכה בגביע הייתה מכבי תל אביב, לאחר שגברה על הפועל גן שמואל בתוצאה 33-42. מכבי תל אביב הייתה גם הקבוצה הדומיננטית ביותר בשנות ה-60 וה-70, והיא זכתה ב-12 מתוך 16 הגביעים הראשונים שחולקו. בסוף שנות ה-70 עברה הדומיננטיות לאליצור תל אביב שזכתה ב-10 גביעים, לאחר מכן עברה לאליצור תל אביב/חולון שזכתה ב-8 גביעים. כל שש הזכיות האחרונות שלה הושגו לאחר ניצחון על אליצור רמלה.

הניצחון בהפרש הגבוה ביותר הושג בשנת 1986, כאשר אליצור תל אביב/קריית אונו הביסה את מכבי דרום/רמת חן בתוצאה 43-112. לעומתו, בשנת 2004 ניצחה אליצור רמלה את הפועל חיפה/מוצקין רק לאחר שתי הארכות. הייתה זו הזכייה הראשונה של קבוצת אליצור רמלה בגביע, לאחר שמונה משחקי גמר בהם הפסידה. אליצור רמלה היא שיאנית ההופעות במשחק הגמר (18 הופעות).

בעונת  לא התקיים משחק גמר ולא הוכרזה זוכה, בשל מגפת הקורונה בישראל. 

## מחזיקות הגביע

### טבלת זכיות

## קישורים חיצוניים

## הערות שוליים

קטגוריה:גביע המדינה בכדורסל נשים
ישראל
קטגוריה:תחרויות כדורסל נשים בישראל
Keeps Gettin' Better: A Decade of Hits

**Keeps Gettin' Better: A Decade of Hits** הוא אלבום האוסף הראשון של זמרת הפופ האמריקאית כריסטינה אגילרה, שיצא בחודש נובמבר 2008 ברחבי העולם. האלבום כולל להיטים מתוך ארבעת אלבומי הסטודיו הקודמים שלה, בצירוף שני שירים חדשים ושני חידושים לשני להיטים קודמים. האלבום יצא במהדורה מיוחדת הכוללת דיסק DVD בו נכללים 10 קליפים של מיטב הסינגלים שלה. האלבום מכר למעלה מחצי מיליון עותקים בכל העולם כחודש לאחר צאתו.

## סינגלים
הסינגל המוביל "Keeps Gettin' Better" יצא רשמית ב-25 באוגוסט 2008. אגילרה חשפה לראשונה את השיר בטקס פרסי הווידאו של MTV לשנת 2008. הסינגל לא נחל הצלחה גדולה במצעדים אולם הגיע למקום השביעי במצעד האמריקאי וה-14 במצעד הבריטי.

"Dynamite" יצא כסינגל ב-iTunes ב-3 בדצמבר 2008.

## רשימת רצועות
#"Genie in a Bottle" (דייוויד פרנק, סטיב קיפנר, פאמלה שיין) – 3:36
#"What a Girl Wants" (גרסת הווידאו) (שלי פייקן, גאי ריצ'י) – 3:35
#"I Turn to You" (דיאן ווארן) – 4:39
#"" (גרסת הרדיו) (כריסטינה אגילרה, חואן אברג, פאול ריין, רון פייר, בלאקמון, צ'אם, דאווקינס, שלי פייקן, גאי ריצ'י) – 3:23
#"Nobody Wants to Be Lonely"  ** עריכת [[ארצות הברית]]** (דואט עם ריקי מרטין) (דזמונד צ'יילד, גארי בור, ויקטוריה שאווס) – 4:11
#"Lady Marmalade"  ** עריכת [[ארצות הברית]]** (דואט עם מיסי אליוט, ליל קים, מאיה ופינק) (בוב קרו, קני נולאן, ליל קים) – 4:25
#"Dirrty" (עריכת הווידאו) (עם רדמן) (כריסטינה אגילרה, רוק ווילדר, רדמן, ב. מוחמד, ג'. קמרון) – 4:45
#"Fighter" (כריסטינה אגילרה, סקוט סטורצ', אי. דאווק) – 4:05
#"Beautiful" (לינדה פרי) – 4:00
#"The Voice Within"  **רק בעריכת [[בריטניה]] ו[[יפן]]** (עריכת הווידאו) (כריסטינה אגילרה, גלן באלאד) – 4:24
#"Ain't No Other Man" (אגילרה, צ'ארלס רואן, כריס אי. מרטין, הרולד ביטי, קרה דיוגארדי) – 3:48
#"Candyman"  (מיקס של הסינגל) (כריסטינה אגילרה, לינדה פרי) – 3:14
#"Hurt"  (כריסטינה אגילרה, לינדה פרי, מארק רונסון) – 4:03
#"Genie 2.0" (דייוויד פרנק, סטיב קיפנר, פאמלה שיין, לינדה פרי) – 4:15
#"Keeps Gettin' Better" (כריסטינה אגילרה, לינדה פרי) – 3:04
#"Dynamite" (כריסטינה אגילרה, לינדה פרי) – 3:09
#"" (לינדה פרי) – 4:44

## קישורים חיצוניים

קטגוריה:אלבומי וידאו מ-2008
קטגוריה:אלבומי כריסטינה אגילרה
קטגוריה:אלבומי אוסף וידאו קליפים
קטגוריה:אלבומי אוסף באנגלית
קטגוריה:אלבומי אלקטרופופ
קטגוריה:אלבומי חברת RCA רקורדס
אמשינוב

**אמשינוב** (בכתיב יידי: **אַמשינאָוו**; בפולנית: **Mszczonów**, "משצ'וֹנוּב") היא עיירה בפולין.

בשנת 2006 נמנו בעיירה 6,231 תושבים. העיירה היא מקום הולדתה של חסידות אמשינוב – ענף של חסידות וורקא.

בין מלחמות העולם נמנו בעיירה כ-2,200 יהודים, כמחצית תושביה, והתקיימה בה פעילות של המפלגות היהודיות השונות. עם כיבוש העיירה בידי הגרמנים ב-5 בספטמבר 1939, רצחו בה אלו עשרות יהודים, חלקם בבית כנסת שהציתו על יושביו, והטילו על הקהילה גזירות שונות. בסוף 1940 רוכזו כ-2,000 יהודי העיירה בגטו שהוקם בה, ממנו הוצעדו בתחילת פברואר 1941 לז'יררדוב הסמוכה, וממנה הועברו לגטו ורשה.

## קישורים חיצוניים

* 
* 
* 
* 

קטגוריה:מזוביה: עיירות יהודיות
קטגוריה:מזוביה: יישובים
קטגוריה:גטאות בפולין
קטגוריה:יישובים שהוקמו במאה ה-14
גיבתון עפרוני

**גיבתון עפרוני** (שם מדעי: *Emberiza calandra*, לשעבר *Miliaria calandra*) הוא מין ציפור שיר בסוג גיבתון שבמשפחת הגיבתוניים. גיבתון עפרוני נפוץ בדרום ובמרכז אירופה, בצפון אפריקה ובמערב אסיה. בישראל הוא מצוי במרכז ובצפון הארץ. בחורף יכול להדרים עד לערבה.

גיבתון עפרוני חי בעיקר בשטחים פתוחים - שטחים חקלאיים, שדות מרעה ושדות בור. הוא מרבה להימצא על חוטי חשמל וטלפון, גדרות או בתוך שיחים נמוכים.

אורכו 16 עד 19 ס"מ, משקלו כ-50 גרם, ומוטת כנפיו 26 עד 32 ס"מ. צבעו חום אפרפר והוא מפוספס בפסים חומים. הזכר והנקבה דומים במראם, אך הזכרים גדולים יותר.

הגיבתון עפרוני ניזון מזרעים, עשבים, פירות, חרקים, ועכבישים.
ממוזער|200 פיקסלים|ימין|ביצי גיבתון

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:ארץ ישראל: גיבתוניים
קטגוריה:גיבתוניים
קטגוריה:בעלי חיים שתוארו ב-1758
מחוזות בלארוס

מבחינה אדמיניסטרטיבית מחולקת בלארוס לשישה מחוזות (וובלסט, בבלארוסית: **Вобласць**) ולעיר מינסק. מינסק מהווה גם עיר בירה של מחוז מינסק. כחלוקה משנית, כל מחוז מחולק לאזורים (raioni, ראיוני) כמתואר במחוזות משנה של בלארוס.

חלוקה זו התגבשה בשנת 1960, כאשר בלארוס הייתה חלק מברית המועצות.

## קישורים חיצוניים

*  נתוני אוכלוסייה בשנת 2024

*
קטגוריה:ערכים שבהם תבנית בריטניקה אינה מתאימה
מחוזות
בלארוס
האקדח מת מצחוק (זיכיון)

[שמאל|ממוזער|263px|כרזת הסרט השלישי והאחרון בסדרה: "[האקדח מת מצחוק ⅓33: העלבון האחרון"]]
**האקדח מת מצחוק** (באנגלית: **The Naked Gun**, מילולית: "האקדח העירום") הוא זיכיון מדיה אשר במרכזו סדרת סרטי קומדיה אמריקניים אשר נכתבו והופקו על ידי ג'ים אברהמס, דייוויד צוקר וג'רי צוקר בכיבובם של לזלי נילסן בתפקיד בלש המשטרה פרנק דרבין, פריסילה פרסלי, או. ג'יי. סימפסון וג'ורג' קנדי. שני הסרטים הראשונים בסדרה בוימו על ידי דייוויד צוקר. הסרטים מבוססים על סדרת הטלוויזיה "מחלק משטרה" (באנגלית: "Police Squad!"), בה שיחק נילסן בתחילת שנות ה-80 של המאה ה-20.

ליאם ניסן ופמלה אנדרסון מככבים בסרט המשך משנת 2025 באותו השם. בסרט זה, ניסן מגלם את בנו של פרנק דרבין.

## טלוויזיה
### מחלק משטרה (1982)

**מחלק משטרה** (באנגלית: **Police Squad**) היא סדרת טלוויזיה אמריקאית ששודרה ברשת ABC בשנת 1982. הסדרה נוצרה ונכתבה במשותף על ידי דייוויד צוקר, ג'ים אברהמס וג'רי צוקר וכיכב בה לסלי נילסן בתפקיד פרנקלין "פרנק" דרבין. הסדרה, שהיא פרודיה על , כללה שימושים רבים בבדיחות ויזואליות ובמשחקי מילים. למרות שהסדרה בוטלה לאחר שישה פרקים בלבד, בעקבותיה נוצרה בשנות ה-80 ובשנות ה-90 סדרת הסרטים המצליחה "האקדח מת מצחוק" ובשנת 2013 דירג אותה TV Guide במקום ה-7 ברשימת 60 הסדרות ש"בוטלו מוקדם מדי".

## קולנוע
### האקדח מת מצחוק: מתוך תיקי מחלק משטרה! (1988)

לוטננט פרנק דרבין חוקר ניסיון לרצח של נורדברג, אחד הקולגות שלו ביחידת המשטרה. במהלך החקירה דרבין מגלה כי קיימת תוכנית להתנקשות במלכה אליזבת השנייה במהלך ביקורה הצפוי בארצות הברית ועליו לעצור את המתנקשים.

הסרט זכה לביקורות חיוביות באופן כללי, ולציון 89% באתר ריכוז הביקורות Rotten Tomatoes, מתוך 37 ביקורות.

### האקדח מת מצחוק ½2: מהפח אל הפחד (1991)

פרנק מגלה כי קוונטין הפסברג מעורב בתוכנית זדונית לחטוף את ד"ר אלברט מיינהיימר, מדען בכיר אותו מינה הנשיא כדי שיגבש מדיניות אנרגיה חדשה לארצות הברית. הפסברג מתכנן לחטוף את מיינהיימר ולהחליפו בכפיל אשר יתמוך במדיניות האנרגיה אותה יכתיבו חברות האנרגיה.

הסרט זכה לביקורות שליליות בעיקר, ולציון 57% באתר ריכוז הביקורות Rotten Tomatoes, מתוך 35 ביקורות.

### האקדח מת מצחוק ⅓33: העלבון האחרון (1994)

אף על פי שדרבין הספיק לצאת לגמלאות, הוא נקרא למשימה אחת אחרונה – להיכנס לכלא תחת מסווה. בכלא דרבין חושף מזימה לפוצץ פצצה בטקס פרסי האוסקר.

הסרט זכה לביקורות שליליות בעיקר, ולציון 53% באתר ריכוז הביקורות Rotten Tomatoes, מתוך 32 ביקורות.

### האקדח מת מצחוק (2025)

## משחק מחשב
### האקדח מת מצחוק: ICUP (2012)
**האקדח מת מצחוק: ICUP** הוא משחק הרפתקה ממוחשב אשר יצא לאור על ידי Gamecentric Media ו-Paramount עבור iOS, אנדרואיד ו-Windows בשנת 2012. הסיפור והקונספט נכתבו על ידי רוברט לוקאש, אחד מתסריטאי הסרט "האקדח מת מצחוק ⅓33: העלבון האחרון". עקב מותו של לסלי נילסן בשנת 2010, לוהק המדבב  לגלם את דמותו של פרנק דרבין ג'וניור, בנו של הדמות המקורית. המשחק קיבל ציון ממוצע של 60 באתר Metacritic.

## שחקנים ודמויות

## קישורים חיצוניים

## הערות שוליים

*
קטגוריה:סרטי פולחן
קטגוריה:סרטי קומדיה
קטגוריה:סרטים אמריקאיים
דניאל מפיזה

**דניאל מפיזה**, בן משפחת דפיסא, היה מראשי יהדות רומא בתחילת המאה ה-16.

הוא ארגן את הקהילה לאחר שהגיעו לעיר בשלהי המאה ה-15 ותחילת המאה ה-16 המוני פליטים, אשר ייסדו בה אחד-עשר בתי כנסת. הללו דרשו לקבל ייצוג בהנהלת הקהילה, אשר הייתה הממונה על יהודי העיר. עמדת שליטה אשר השפיעה על חלוקת ההוצאות הציבוריות בין חברי הקהילה. המאבק הגדול היה בין ה"איטלקים" – תושבי רומא מימים ימימה והנספחים הוותיקים וכנגדם ה"אוּלטרָמוֹנְטִי" – כלומר אלה שהגיעו "מעבר להרים" – הרי האלפים – האשכנזים וכן הגולים שהגיעו לעיר מדרום איטליה – ממלכת המלכים הקתוליים פרננדו השני מלך אראגון ואיזבלה הראשונה מלכת קסטיליה. 

דניאל בא ממשפחת בנקאים חשובה מרומא, שעברה לטוסקנה, והיה בנקאי מצליח. הוא היה עשיר ובן תרבות ומקובל על משפחת מדיצ'י. דפיסא זכה להוקרה של האפיפיור קלמנס השביעי, שהיה ממוצא פיורנטיני, טוסקנה. הוא היה זה אשר המליץ בפניו לקבל את פני דוד הראובני. 

הבנקאי כתב תקנון לקהילה, הגישה לאישורה והאפיפיור נתן לה אישור רשמי בבולה שלו ב-12 בדצמבר 1524. וכך הפכה להיות למחייבת את הקהילה. לפיה זומנו בנקאים, גבירים ובעלי הון צנוע - במספר שווה לבחור נציגים ל"ועד" (congrega), אשר מנה 60 איש – כאשר מחציתם איטלקים ומחציתם "אולטמונטי". ליד דניאל מפיזה עזרו הרופא ופרשן המקרא רבי עובדיה ספורנו, והרופא יצחק צרפתי. אם נוצר שוויון, האיטלקים זכו בנציג נוסף.

לידם הייתה רשות מבצעת של שלושה אמרכלים (fattori), שני פרנסים (camerllenghi) - אחד פעל כגזבר והשני כמנהל חשבונות, והם התחלפו בתפקיד כל ששה חודשים. החלטות נוספות כללו כי הטלת חרם יאושר על ידי האמרכלים. כמו כן נקבע עונש חמור "כי יקום מלשין קטן אחד, הפועל בזדון, לרגל ולהזיק לקהילה בדיבורים או במעשים" – ניתן להביאו לידי "חורבנו הגמור".

תבנית ההנהגה של הקהילה הוכיחה את עצמה והחזיקה מעמד עד המאה ה-20.

## לקריאה נוספת
* אטיליו מילאנו, **גטו רומא**, תרגום ועריכה (מאיטלקית): דינה מילאנו, ספרית מעריב, תל אביב, 1992
* **פנקס קהילת רומא שע"ה - תנ"ה**, ההדיר והוסיף מבוא והערות: יעקב לאטס, יד בן צבי והאוניברסיטה העברית בירושלים, ירושלים, תשע"ב

## הערות שוליים

קטגוריה:יהודים איטלקים
דומנל ברק

**דומנל ברק** (בגאלית סקוטית: **Domnall Brecc** - "דומנל (דונלד) המנומש"; נפטר בשנת 642) היה מלך דאל ריאטה החל משנת 629 או 630 ועד מותו.

דומנל, בנו של אאוכייד בוייד, עלה לשלטון לאחר מות אביו.

על פי "דברי ימי טיגרנאך" השתתף דומנל בשנת 622 בקרב קנד דלגת'ן (Cend Delgthen) לצד קונאל דות'בין משבט קולמיין. קרב זה הוא הקרב היחיד, על פי המקורות ההיסטוריים המצויים בידינו כיום, בו היה דומנל בצד המנצח.

לאחר שדומנל הפר את הברית של ממלכת דאל ריאטה עם קנל קונייל (שבט קונייל) מאוי נייל, נחל דומנל ארבע תבוסות. באירלנד הובס דומנל לצבאותיו של המלך העליון של אירלנד דומנאל מק אאדו מקנל קונייל (שבט קונייל) בקרב מג ראת' בשנת 637. כמו כן הובסל דומנל בקרבות מול הפיקטים (ממלכת פורטריו) בשנים 635 ו-638; עוד הובס דומנל על ידי אאוגיין הראשון מאלט קלוט (ממלכת סטרת'קלייד) בשנת 642 - קרב בו מצא דומנל את מותו.

בנו, דומאנגארט מק דומנל היה לימים מלך דאל ריאטה. בנו השני, קת'אסאך (Cathasach) נפטר בשנת 650 לערך.

## קישורים חיצוניים
* דברי ימי אלסטר ודברי ימי טיגרנאך
* דברי ימי הפיקטים

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-642
קתדרה (אקדמיה)

**קָתֶדְרָה** (מיוונית: (**kathedra**) **καθεδρα** – כיסא, מושב; באנגלית: **Chair**) היא פעילות הוראה או מחקר באוניברסיטה בתחום מדעי שהאוניברסיטה מעוניינת להדגישו בתוך פקולטה מסוימת או תוך שילוב תחומי מחקר מפקולטות ומחלקות שונות. בראש הקתדרה עומד פרופסור המקבל בדרך זו מעמד של בכירות ונקרא "מופקד הקתדרה".

לעיתים, קתדרה היא שלב ראשון בעיסוק בתחום חדש באוניברסיטה המתפתח לכדי מחלקה נפרדת, ולעיתים היא תואר בלבד המוענק לפרופסור בכיר (למשל "הקתדרה למתמטיקה על שם לוקאס" באוניברסיטת קיימברידג' בראשה כיהנו אייזק ניוטון, פול דיראק, סטיבן הוקינג ורבים נוספים).

נהוג שהקתדרה נקראת על שם תורם או קרן המממנת אותה, או נקראת על שם אדם מסוים כהנצחה. בשם הקתדרה מוזכר תמיד התחום המדעי-מחקרי עליו היא מופקדת. התורם או הקרן משלמים לפרופסור העומד בראשה תוספת תשלום על משכורתו האקדמית הרגילה לפי התקן.

## הערות שוליים

קטגוריה:מוסדות לימוד ומחקר
פרכאר מק קונייד

**פרכאר מק קונייד** (בגאלית סקוטית: **Ferchar mac Connaid** - "פרכאר בנו של קונייד"; נפטר בשנת 650 או 694) היה מלך דאל ריאטה החל משנת 642 ועד שנת 650.

פרכאר היה בנו של קונאד קר, וככל הנראה בן לקנל קומגייל (שבט קומגייל) - אף שבעבר היו היסטוריונים שסברו כי היה בן לקנל נגאבריין (שבט גבריין).

על פי "דברי ימי אלסטר" נכתב כי פרכאר נהרג בשנת 694 - אולם הרישומים לתקופה זו נראים כרישומים שנרשמו בשל טעות 50 שנה לאחר מועדם, וייתכן כי נהרג בשנת 650.

על פי ה"דואן אלבאנאך" שלט פרכאר 16 שנים, ראשיתן, כנראה, במקביל לדומנל ברק, ולאחר מכן שלט כשליט יחיד.

## קישורים חיצוניים
* דברי ימי אלסטר ודברי ימי טיגרנאך
* דברי ימי הפיקטים

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-650
קונאל קראנדומנה

**קונאל קראנדומנה** (בגאלית סקוטית: **Conall Crandomna**; מת בשנת 660) היה מלך דאל ריאטה החל משנת 650 ועד מותו.

על פי ה"סנכוס פר נ-אלבן" קונאל היה בנו של אאוכייד בוייד וחבר קנל נגאבריין (שבט גבריין).

על פי ה"דואן אלבאנאך" קונאל עלה לשלטון לאחר מותו של פרכאר מק קונייד מקנל קומגייל (שבט קומגייל), שהיה אז חלק משבט גבריין.

קונאל מלך במקביל לדונכאד מק קונייג עד שנת 654 ולאחר מותו של דונכאד שלט כשליט יחיד עד שנת 660.

על פי "דברי ימי אלסטר" קונאל נפטר בשנת 659 או 660, ואחריו עלה לשלטון אחיינו, דומאנגארט מק דומנייל. בניו, מאל דואין מק קונאל ודומנאל דון מלכו על דאל ריאטה מספר שנים לאחר מותו.

## קישורים חיצוניים
* דברי ימי אלסטר ודברי ימי טיגרנאך
* דברי ימי הפיקטים

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-660
מריה יודינה

**מריה וניאמינובנה יודינה** (רוסית: **Мария Вениаминовна Юдина**; ספטמבר 1899 – 19 בנובמבר 1970) הייתה פסנתרנית רוסית יהודיה שהתנצרה.

## תולדות חייה
יודינה נולדה בעיירה נבל ברוסיה (כיום סמוך לגבול עם בלארוס) למשפחה יהודית חילונית ולמדה בקונסרבטוריון של פטרוגרד (שמה של סנקט פטרבורג דאז). על בני כיתתה נמנה גם דמיטרי שוסטקוביץ'. יודינה התמחתה בפרשנותה ליצירות בטהובן אך גם אימצה את המוזיקה של המאה ה-20 והייתה מבין ראשוני הפסנתרנים שניגנו יצירות משל בן כיתתה שוסטקוביץ' וכן משל סטרווינסקי, אנטון וברן, אלבן ברג, הינדמית ומסייאן. פרשנותה למוזיקה לפסנתר של באך הקנתה לה שבחים רבים והיא השפיעה על גלן גולד, שנחשב לפרשן המודרני המובהק של יצירות באך לפסנתר. בנוסף למדה והרצתה בנושאי ספרות, שירה ופילוסופיה והייתה חברה ב"חוג בכטין" שהתרכז בעיר הולדתה נבל סביב הפילוסוף מיכאיל בכטין. 

בשנת 1919, לאחר תהליך ארוך של הרהורים דתיים, התנצרה והפכה לנוצרייה אדוקה בכנסייה הרוסית הפרבוסלבית.

לאחר שסיימה את לימודיה בקונסרבטוריון נשארה ללמד בו והחזיקה במשרתה עד 1930. היא התנגדה בגלוי למשטר הסובייטי וענדה תמיד צלב לצווארה, דבר שהיה אסור. בעקבות כך נאסר עליה ללמד ואף להופיע במשך תקופות ארוכות על במות מרכזיות. ב-1930 פוטרה מהקונסרבטוריון ולא מצאה עבודה אלא בטביליסי, שם לימדה עד 1933. ב-1936 עברה למוסקבה ולימדה בקונסרבטוריון שם ובמכון גנסין, בהפסקות, עד 1960. ההפסקות נבעו מכך שלא הסתירה את דעותיה והרבתה להתווכח עם ממונים עליה בנושאי פוליטיקה, דת ואמנות. בנוסף, היא התעקשה לנגן מוזיקה מודרנית שהייתה אסורה בברית המועצות. ב-1960 פוטרה סופית מהקונסרבטוריון ומהמכון. 

יודינה המשיכה להופיע, אך נאסרה הקלטה של הופעותיה. בהופעה בלנינגרד ב-1961 הקריאה כהדרן שירים מאת בוריס פסטרנק ונאסר עליה להופיע למשך חמש שנים. ב-1966 שבה ללמד בקונסרבטוריון במוסקבה.

יודינה מתה ב-1970 במוסקבה.

## יחסיה עם סטלין
למרות יציאתה בגלוי כנגד המשטר, הוויכוחים יוצאי הדופן שלה עם בכירים במשטר הסובייטי ודעותיה המוצקות, לא נפגעה יודינה כלל במהלך הטיהורים הגדולים ונפגעה הרבה פחות מאמנים ואינטלקטואלים שהעזו פחות ממנה להתעמת עם המשטר ולהביע דעות אופוזיציוניות, אשר הוגלו או הוצאו להורג. 

המפתח להבנת חידה זו הוא הגילוי שיודינה הייתה הפסנתרנית האהובה ביותר על סטלין. לילה אחד שמע סטלין קונצרט חי של יודינה ברדיו בו ניגנה את הקונצ'רטו לפסנתר מספר 23 מאת מוצארט. לאחר שהסתיים הקונצרט ביקש כי ישיגו לו הקלטה. אך הקונצרט לא הוקלט ולבקשתו של סטלין אין לסרב. לפיכך העירו שליחיו של סטלין את יודינה באמצע הלילה, הובילו אותה לאולפן הקלטות של החברה הממשלתית "מלודיה" בו אורגנה תזמורת והיא הקליטה את הקונצ'רטו. מן ההקלטה הופק עותק יחיד של תקליט שהובהל עוד באותו לילה לסטלין. לפי עדויות סטלין בכה למשמע הצלילים הראשונים של הקונצ'רטו. הגלופה ששימשה להדפסת התקליט שרדה וניתן כיום להשיג תקליטור עם הקלטה ייחודית זו.

למרות יחס מיוחד זה, ביקורתה של יודינה לא התרככה. היא זכתה בפרס סטלין ותרמה אותו לכנסייה בעבור "תפילות מחילה לפשעיו של סטלין".

## לקריאה נוספת
* נתן דונביץ', **ענקים ופסנתרנים אחרים**, זמורה ביתן, 2000

## קישורים חיצוניים
* 

קטגוריה:ילידות 1899
קטגוריה:אנשי חינוך יהודים רוסים
קטגוריה:נשות חינוך יהודיות
קטגוריה:פסנתרניות יהודיות
קטגוריה:פסנתרניות רוסיות
קטגוריה:פסנתרנים יהודים רוסים
קטגוריה:יהודים מומרים רוסים
קטגוריה:רוסיות שנפטרו ב-1970
סולטאן בן עבד אל-עזיז אאל סעוד

**הנסיך סולטאן בן עבד אל-עזיז אָאל סעוד** (בערבית: **سلطان بن عبدالعزيز آل سعود**;  5 בינואר 1928 – 22 באוקטובר 2011) היה יורש העצר לכס המלכות של ערב הסעודית.
סולטאן רכש השכלה בדתות ודיפלומטיה. סולטאן מונה לשליט של ריאד, עיר הבירה של ערב הסעודית, בשנת 1947. הוא הפך לשר התקשורת בשנת 1955.

## שר ההגנה
סולטאן מונה לשר ההגנה בשנת 1962. נמתחה עליו ביקורת כאשר עשה עסקות נשק בשווי מיליארדי דולרים עם ארצות הברית ועם הממלכה המאוחדת, ולכן היה פופולרי פחות מעבדאללה, מלך ערב הסעודית.

בשנת 1982 מונה כשני בתור לראשות הממשלה, ובשנת 2005, עם מות המלך פהד, הפך ליורש העצר הרשמי של ערב הסעודית. עם זאת, הוא מת באוקטובר 2011, בטרם הספיק למלוך. סולטאן כיהן הן כשר ההגנה והן כיושב ראש המועצה המפקחת על קווי התעופה בערב הסעודית. 

יש לו בנים רבים.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יורשי עצר שלא זכו למלוך
קטגוריה:שרי ההגנה של ערב הסעודית
קטגוריה:מעוטרי מסדר ההצטיינות של הרפובליקה של איטליה
קטגוריה:סעודים שנולדו ב-1930
קטגוריה:סעודים שנפטרו ב-2011
ראדק שירל

**ראדק שירל** (צ'כית: **Radek Šírl**; נולד ב-20 במרץ 1981 ברודנה) הוא כדורגלן צ'כי לשעבר ששיחק בעמדת הקשר בקבוצת בוהמיאנס 1905.
## קריירה
בעבר שיחק שירל במועדונים ספרטה פראג ובוהמיאנס פראג. ב-2008 הוא זומן לראשונה לסגל הנבחרת הלאומית של צ'כיה, ואף שיחק עבור הנבחרת הצעירה שלה בגביע העולם בכדורגל עד גיל 20 בשנת 2001. הוא זכה עם זניט סנקט פטרבורג באליפות ליגת העל הרוסית בשנת 2007, ואף כבש שער מכריע במחזור האחרון מול סאטורן ראמנסקו שהעניק לקבוצתו את האליפות. בעונת  הוא זכה עם זניט בגביע אופ"א, לאחר ניצחון 0–2 על גלאזגו ריינג'רס במשחק הגמר.

## תארים
;זניט 
* גביע הליגה הרוסית: 2007 
* אליפות רוסיה: 2007 
* הסופר קאפ הרוסי: 2008 
* גביע אופ"א: 2008 
* הגביע הרוסי: 2010 
;מלאדה בולסלאב 
* הגביע הצ'כי: 2011

## קישורים חיצוניים

* 

* ראדק שירל באתר זניט

קטגוריה:צ'כים שנולדו ב-1981
קטגוריה:כדורגלנים צ'כים
קטגוריה:קשרי כדורגל צ'כים
קטגוריה:כדורגלני ספרטה פראג
קטגוריה:כדורגלני זניט סנקט פטרבורג
קטגוריה:כדורגלני מלאדה בולסלאב
קטגוריה:כדורגלני ויקטוריה פלזן
קטגוריה:כדורגלני בוהמיאנס 1905
קטגוריה:כדורגלני נבחרת צ'כיה
Dark Horse (אלבום של ניקלבק)

**Dark Horse** (בעברית: "**סוס אפל**") הוא אלבום האולפן השישי של ניקלבק, להקת הרוק/פוסט גראנג' הקנדית. האלבום יצא ב-18 בנובמבר 2008.

האלבום מכר כ-300,000 עותקים בשבוע הראשון, והגיע למקום השני של רשימת שבועון הבילבורד האמריקאי. הוא הגיע למקום ראשון בקנדה ומקום שלישי באוסטרליה. האלבום הגיע למעמד פלטינה (מיליון עותקים) ב-9 בדצמבר באותה שנה.

ב-29 בספטמבר 2008 יצא הסינגל הראשון של האלבום **Gotta Be Sombody** (בעברית: "**חייב להיות מישהו**") אשר זכה להצלחה רבה בארצות הברית. הווידאו של האלבום יצא ב-16 בדצמבר. השיר החליף את** If Today Was Your Last Day** (בעברית: "**אם זהו היה יומך האחרון**") כסינגל הראשון של האלבום.
באוקטובר הודלף השיר **Something In Your Mouth** (בעברית: "**משהו בפה שלך**") לרדיו ושוחרר רשמית כסינגל השני של האלבום ב-15 בדצמבר. במהלך מרץ יצא הסינגל השלישי של האלבום **I'd come for you** (בעברית:"**אני בא אלייך**").

## רשימת שירים באלבום

## קישורים חיצוניים

קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי פלטינה בממלכה המאוחדת
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה כפולה ומעלה בקנדה
Saving abel

**Saving abel** (סאביניג אבל, בעברית להציל את הבל) היא להקת רוק שמקורה מיסיסיפי שבארצות הברית. מקור השם בא מהסיפור קין והבל.

הלהקה הוציאה אלבום הנקרא על שמה ב-2006 אך האלבום לא נחל הצלחה. ב-2008 הוציאה הלהקה את אותו אלבום בהוצאה מחודשת עם חלק מהשירים הישנים וכמה חדשים. הפעם הלהקה נחלה הצלחה: הלהיט **Addicted** שיצא כסינגל הראשון של הלהקה הגיע לעשירייה הראשונה בטבלאות של אמריקה. זמן קצר אחרי זה הוציאה הלהקה את הסינגל **Days 18** אשר נחל פחות הצלחה מהסינגל הקודם.

## קישורים חיצוניים

* 

קטגוריה:להקות רוק אמריקאיות
קטגוריה:להקות שהוקמו בשנת 2004
בוז

ממוזער|הבעת פנים המבטאת בוז
**בוז** הוא יחס המערב רגשות כעס וגועל, וכולל ייחוס ערך שלילי של אדם לעצמו או לזולת. בוז יכול אך לא חייב להיות מובע באופן מילולי או התנהגותי. מילים קרובות הן זלזול, לעג, לגלוג, עלבון, והשפלה. 

בוז עשוי להופיע בכל מצב של אי שביעות רצון; הוא יכול להיות קשור לרגשי נחיתות, דעות קדומות, לחוויה של פגיעה, ולתפיסות שליליות קודמות כלפי מושא הבוז. לעיתים עלול הבוז להקצין ולהתבטא באופן תוקפני ואלים.

למרות שבוז כולל במידה רבה חשיבה, חוקרים רבים מתייחסים לבוז כאל רגש, ואף רגש אוניברסלי.

## ביחסים בין אישיים
במחקרים נמצא כי נוכחותם של רגשות בוז במערכת יחסים זוגית, היא מנבא משמעותי לפרידה של בני הזוג. במחקר אורך של ג'ון גוטמן שעקב אחר זוגות לאורך 14 שנים, נמצא כי שימוש בבוז בתקשורת הזוגית ניבא ב-93% דיוק את מקרי הגירושין בקרב הזוגות שנבדקו.

## בתרבות
בתרבות נחשב הבוז ליחס שלילי, ובדתות מסוימות הוא אף נחשב לחטא. משטרים דיקטטורים מבססים את שלטונם בין השאר על תעמולת בוז כנגד אויב חיצוני או פנימי, שמאפשרת לתעל את הזעם הציבורי על השלטון הכושל הרחק מהעריץ והחוצה.

בקולוסיאום שברומא, הקהל נהג לצעוק "בוז!", כשרצה להביע אי-סיפוק מהמופע של הגלדיאטור, ופעולה זו עשויה הייתה להביא להחלטה של הקיסר להרוג את הגלדיאטור. בעקבות זאת הפכה קריאת הבוז לנפוצה במיוחד לציון אי שביעות רצון בתחרויות ספורטיביות ובאירועי תרבות פומביים כגון תיאטרון; זאת לאו דווקא כביטוי של רגשות כעס וגועל, אלא כביטוי לאכזבה וחוסר שביעות רצון מתפקוד השחקנים.  

## בפילוסופיה
על פי הפילוסוף ברוך שפינוזה, יש 3 רגשות בסיסיים: תשוקה, שמחה ועצב. מרגשות אלה נגזר הבוז - "בוז הוא שמחה בליווי אידיאה של סיבה חיצונית". כלומר, לפי שפינוזה, אנו מבזים את מה שאנו חושבים שגורם לנו להרגיש עצב ותיסכול בשעה של ציפייה למיטב. בכמה מספריו מובאת התייחסות קיצונית לבוז, בעקבות מקרים אישיים שלו, וכן מקרים מפורסמים מאותה התקופה.

## ביזוי עצמי
ביזוי עצמי הוא בוז של אדם לעצמו או לקבוצה שהוא חבר בה. ביזוי עצמי יכול לנבוע מכך שהאדם רואה בעצמו או בקבוצתו תכונות שליליות שהוא לא יכול להזדהות איתן, או שהוא בז לעצמו או לקבוצתו כתוצאה מכישלון מתמשך. לעיתים שנאה עצמית יכולה להביא למצב זה. ביזוי עצמי עלול להוביל לתסביך נחיתות, דיכאון, בדידות, ייאוש, פגיעה עצמית ועוד .

ביהדות ידועה תופעה של אוטואנטישמיות, שמתבטאת בבוז ושנאה עצמיים של יהודים כלפי קבוצת הייחוס שלהם. תופעה זו נובעת מהפנמת יחס השנאה של אוכלוסייה זרה כלפיהם.

## ראו גם
*גלוטופיליה
*גלוטופוביה
*קטגלסטיזם

## קישורים חיצוניים

## הערות שוליים

קטגוריה:רגשות
קטגוריה:אמנות הבמה
קטגוריה:תקשורת
קטגוריה:פסיכולוגיה חברתית
הנרי בסמר

סר **הנרי בסמר** (באנגלית: **Henry Bessemer**; 19 בינואר 1813 - 15 במרץ 1898) היה ממציא בריטי שהניח את היסוד לתעשיית הפלדה.

## חייו
הנרי בסמר, נולד בכפר צ'רלטון בדרום אנגליה. אביו היה אדם מבוסס, ממציא ובעל בית חרושת ליציקת אותיות.
הנרי בילה את זמנו הפנוי בסדנתו של אביו, ושם למד להשתמש בכישרונו המכני הטבעי.
בגיל 17 נשלח הנרי ללונדון, שם התחיל להשתמש בכישרונו בעודו מפסל פסלים יפהפיים שמאוחר יותר המלך והמלכה קנו, וכן יוצק דמויות אמנותיות ממתכת אשר "הגלריה המלכותית" הציגה אותן.
אחר-כך עסק בקישוט גלויות ובדים בפיתוחים.

בעודו בן 42, רשם פטנט על שיטה לזיקוק ברזל כדי שאפשר יהיה לעשות ממנו פלדה בזול ובקלות. שיטה זו, הנקראת על שמו, וכן מכונה, שגם היא נקראת על שמו, עודן משמשות בתעשיית הפלדה.
למעשה חולל תהליך בסמר את תעשיית הפלדה החדישה. לפני המצאתו של תהליך זה, אפשר היה לייצר רק כמויות קטנות של פלדה, ועל כן הייתה המתכת יקרה מאוד. תגליתו של בסמר אפשרה ייצור פלדה בקנה-מידה גדול. יש המונים את המצאתו עם ההמצאות הגדולות ששינו את פני העולם - הדפוס, המצפן והקטר.

בסך הכל נרשמו לזכותו פטנטים על 114 המצאות. אחת היעילות ביותר הייתה שיטה לעשיית צבע בגוון הזהב. בכסף שקיבל תמורת המצאה זו, עשה ניסיונות ופיתח את התהליך שלו לייצור פלדה - החשובה בהמצאותיו.

בגיל 66, הוכתר בתואר-האבירות "סר" על שיטה להחתמת בולי הכנסה.

## קישורים חיצוניים

* 
* 

קטגוריה:מטלורגים
קטגוריה:מדענים בריטים
קטגוריה:ממציאים בריטים
קטגוריה:בריטים חברי האקדמיה האמריקאית לאמנויות ולמדעים
קטגוריה:חברי האקדמיה הצרפתית למדעים
קטגוריה:המהפכה התעשייתית השנייה
קטגוריה:בריטים שנולדו ב-1813
קטגוריה:בריטים שנפטרו ב-1898
ג'בל א-טייר

**ג'בל א-טייר** (בערבית: **جزيرة جبل الطير**, בתעתיק מדויק: "גז'ירת ג'בל אלטיר", קרי, האי ג'בל א-טייר) הוא אי געשי הנמצא בפתח הים האדום, צפונית מערבית לבאב אל-מנדב, כ-110 ק"מ מחופי תימן לכיוון אריתראה.

אורך האי כ-3 ק"מ ושטחו כ-3.99 קמ"ר. גובהו של ההר 244 מ' מעל פני הים ו-1200 מטר מתחת לפני הים. באי אין מקורות מים מתוקים, ולכן אין בו יישוב קבע פרט לבסיס צבאי תימני קטן שהוקם ב-1966 ומספר מקומות מסתור לדייגים.

אחרי 124 שנים של שקט געשי התפרץ הר הגעש ב-30 בספטמבר 2007. בהתפרצות התמוטט חלק מהר הגעש, ושאר האי כוסה בלבה. מספר קטן של חיילים נהרגו. ספינות של נאט"ו שהיו באזור הצליחו לחלץ את אנשי הצבא שהיו באי.

השליטה באי הייתה בעבר במחולקת בין אריתראה, תימן ואתיופיה. כיום המחלוקת רק בין תימן לאריתראה.

## קישורים חיצוניים

## הערות שוליים

קטגוריה:תימן: איים
קטגוריה:אסיה: הרי געש
קטגוריה:תימן: גאולוגיה
קטגוריה:איים בים סוף
קטגוריה:חבלי ארץ במחלוקת
אור איתן (כדורסלן)

**אור איתן** (נולד ב-9 בנובמבר 1981 בעפולה) הוא כדורסלן ישראלי לשעבר אשר שיחק בעמדת הסמול פורוורד. גובהו 1.98 מטר.

## קריירה
איתן החל את דרכו בקבוצת הפועל עפולה, ושיחק עמה בליגה הלאומית בעונת 1997/98. בעונה הבאה שיחק במכבי קריית מוצקין, ולאחר מכן באליצור קריית אתא, עמה העפיל לליגת העל. עונתו השנייה בקריית אתא, עונת 2000/01, שהייתה גם עונתו הראשונה בליגת העל, נחשבת לעונת הפריצה שלו. במשחק בו הפתיעה קריית אתא את מכבי תל אביב בהיכל יד אליהו, הצטיין כשקלע 27 נקודות. הוא המשיך לעונה שלישית בקריית אתא, ואז עבר למ.כ. חיפה, שירדה לליגה הלאומית בסיום העונה.

בעונת 2003/04 עבר איתן להפועל תל אביב ושיחק בשורותיה במשך שתי עונות. בהפועל ירדו דקות המשחק שלו, ומעמדו בקבוצה לא היה חזק. מאז עזב את הפועל, ב-2005, שיחק איתן בכל עונה בקבוצה אחרת: מכבי ראשון לציון (בה סיים לראשונה במאזן נקודות ממוצע דו-ספרתי (11.7 נקודות למשחק), ונבחר לחמישיית השחקנים הישראלים של העונה), עירוני אשקלון (עמה זכה בגביע ווינר) והפועל גליל עליון. בשנת 2007, הצטרף לקבוצת שולה באסקט הצרפתית, אך לאחר ששיחק בשורותיה ארבעה משחקים בלבד, שב לישראל ולעירוני אשקלון.
בעונת 2009–2010 שיחק איתן בקבוצת עירוני נהריה. בעונת 2010/11 שיחק במכבי אשדוד.

איתן היה חלק מסגל נבחרת הקדטים של ישראל שזכתה במקום השלישי באליפות אירופה שנערכה ב-1997, וכן שיחק בנבחרת הנוער שזכתה במקום השישי באליפות אירופה ב-1997. ב-2003 השתתף לראשונה גם במשחק רשמי של הנבחרת הבוגרת, מול נבחרת צרפת.

## קישורים חיצוניים

* פרופיל השחקן, אתר המנהלת

קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:כדורסלני הפועל עפולה
קטגוריה:כדורסלני עירוני קריית אתא
קטגוריה:כדורסלני עירוני אשקלון
קטגוריה:כדורסלני הפועל גליל עליון
קטגוריה:כדורסלני הפועל תל אביב
קטגוריה:כדורסלני מכבי חיפה
קטגוריה:כדורסלני מכבי ראשון לציון
קטגוריה:כדורסלני עירוני נהריה
קטגוריה:כדורסלני מכבי אשדוד
קטגוריה:כדורסלני מכבי הוד השרון
קטגוריה:כדורסלני מכבי גבעת שמואל
קטגוריה:כדורסלני אליצור רמלה
קטגוריה:עפולה: ספורטאים
קטגוריה:בוגרי אורט עפולה
קטגוריה:בוגרי המכללה האקדמית בווינגייט
קטגוריה:ישראלים שנולדו ב-1981
יצחק אוחיון

**יצחק (איציק) אוחיון** (11 באוקטובר 1945 – 7 במרץ 2020) היה ראש העירייה השמיני של פתח תקווה. כיהן בתפקיד זה בשנים 1998–2013.

## ביוגרפיה
אוחיון נולד במרוקו בעיר מרקש לאסתר וחביב בשם איז'ק אוחיון למשפחה מסורתית ועלה לישראל ב-1956, בגיל 11. בן דודו הוא חבר הכנסת לשעבר שמעון אוחיון.

אוחיון שירת בצה"ל בקבע כנגד והשתחרר מצה"ל בדרגת רב-סמל. לאחר השחרור קיבל תואר מדריך בכיר באוניברסיטת תל אביב, ובוגר ממכללת בית ברל.

אוחיון שימש בעבר כדירקטור ויושב ראש חברת מיתב ויושב ראש החברה לפיתוח פתח תקווה, וקיבל פרס חינוך משלים מטעם נשיא המדינה יצחק נבון.

אוחיון כיהן בעיריית פתח תקווה כמנהל מחלקת נוער וספורט במשך 10 שנים, וכמנהל אגף גנים ונוף במשך 11 שנים.

ב-1998 התמודד כמועמד עצמאי המזוהה עם מפלגת העבודה מול ראש עיריית פתח תקווה המכהן מטעם הליכוד, גיורא לב, ונבחר לתפקיד ראש עיריית פתח תקווה. הוא נבחר מחדש בבחירות ב-2003 וב-2008. אוחיון כיהן כסגן יו"ר מרכז השלטון המקומי.

ב-8 בפברואר 2011 נעצר על ידי המשטרה בחשד לקבלת שוחד וטובות הנאה מאנשי עסקים בעיר, על מנת להעניק להם קרקעות ואישורים וכן בחשד למינויים פוליטיים כשוחד בחירות. באוקטובר 2013 הודיעה פרקליטות המדינה על סגירת תיק השוחד נגדו מפאת מחלתו הקשה, וסגירת תיק המינויים מחוסר ראיות.

ב-15 בינואר 2013 פרש מכהונתו בשל מחלה, לאחר פרישתו שימש אורי אהד כראש עיר בפועל. בפברואר 2013 הוענק לו תואר אזרח כבוד של העיר.

בבחירות לכנסת התשע עשרה, שהתקיימו בסמוך לפרישתו, הוצב אוחיון במקום ה-108 הסמלי ברשימת העבודה לכנסת.

במאי 2019 התקיים טקס קריאת הפארק הגדול על שמו, בטקס נכחו ראש העיר המכהן, רמי גרינברג וכן משפחת אוחיון.

נפטר ב-7 במרץ 2020.
thumb|אנדרטה לזכר יצחק אוחיון

## פתח תקווה אחת

פתח תקווה אחת הייתה סיעה במועצת עיריית פתח תקווה בהנהגת אוחיון, שהייתה מזוהה עם מפלגת העבודה הישראלית. הסיעה הייתה מיוצגת במועצת העיר החל משנת 1998. לאחר בחירות 2003 הייתה הסיעה לשנייה בגודלה במועצת העיר עם 4 מנדטים. גם בבחירות 2008 זכתה הסיעה ל-4 מנדטים. החל משנת 1998, עת נבחר יצחק אוחיון לראשות עיריית פ"ת, כיהן מס' 2 ברשימה, יעקב בן-שמחון כסגן ראש העיר וכראש אגף מנהל החינוך. שני חברים נוספים בסיעה שכיהנו במועצת העיר החל משנת 2003 הם ברוריה שכטר ושלום קוטלר.

## קישורים חיצוניים

## הערות שוליים

קטגוריה:ראשי רשויות מקומיות מטעם העבודה
קטגוריה:ראשי עיריית פתח תקווה
קטגוריה:עולים בשנות ה-1950
קטגוריה:ישראלים ילידי מרוקו
קטגוריה:דירקטורים ישראלים
קטגוריה:בוגרי המכללה האקדמית בית ברל
קטגוריה:אישים הקבורים בבית הקברות סגולה
קטגוריה:ישראלים שנולדו ב-1945
קטגוריה:ישראלים שנפטרו ב-2020
מר אולימפיה

שמאל|ממוזער|250px
**מר אולימפיה** (באנגלית: **Mr. Olympia**) היא תחרות פיתוח גוף בינלאומית שנערכת על ידי הפדרציה הבינלאומית של פיתוח הגוף (IFBB). זכייה בתחרות נחשבת להישג הגבוה ביותר שמפתח גוף יכול להשיג.

ג'ו וידר הגה את רעיון התחרות כדי לאפשר לזוכים בתחרות מר יוניברס להמשיך להתחרות ולהרוויח כסף מתחום פיתוח הגוף. תחרות "מר אולימפיה" הראשונה נערכה ב-18 בספטמבר 1965 באקדמיה למוזיקה בברוקלין, ובה זכה לראשונה לארי סקוט.

כמות הזכיות הגבוהה ביותר בתחרות היא שמונה. בשיא מחזיקים שני מפתחי גוף - לי האני (1984–1991) ורוני קולמן (1998–2005).

המחזיק הנוכחי בתואר "מר אולימפיה" הוא מפתח הגוף סמסון דאודה.

הסרט Pumping Iron מתאר את בניית הגוף של מפתחי הגוף בפרטוריה שבדרום אפריקה, ועזר להזניק את קריירת המשחק של ארנולד שוורצנגר ולו פריגנו, שניהם פיינליסטים בתחרות.

מתקיימת גם תחרות מקבילה העונה לשם מיס אולימפיה (Ms. Olympia) לנשים מפתחות גוף.

## זוכי התחרות

## ראו גם
*מיס אולימפיה
*פיגר אולימפיה
*פיטנס אולימפיה
*הפדרציה האמריקאית של מפתחות הגוף

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:תחרויות פיתוח גוף
ג'ולי קאוונר

**ג'ולי דבורה קאוונר** (נולדה ב-7 בספטמבר 1950) היא מדבבת ושחקנית קולנוע יהודייה-אמריקאית. היא ידועה בעיקר בתור המדבבת של מארג' סימפסון בסדרת האנימציה "משפחת סימפסון".

## ביוגרפיה
### תחילת דרכה
קאוונר נולדה בלוס אנג'לס, קליפורניה, הבת השנייה של עורכת הדין רוז קאוונר ויצרן רהיטים דייוויד קאוונר. גדלה בדרום קליפורניה. 

בשנת 1971 סיימה בהצטיינות את לימודיה באוניברסיטת המדינה של סן דייגו. בשנת 1984 נולדה בתה.

### קריירה
לעיתים קרובות היא משחקת בתפקידי משנה. קאוונר שיחקה בתפקיד ברנדה מורגנשטרן בסדרת הטלוויזיה "רודה". לאחר שהתוכנית הסתיימה קאוונר עברה לקולנוע. היא הופיעה במספר מסרטיו של וודי אלן כולל הסרטים "חנה ואחיותיה" (1986), "ימי הרדיו" (1987), "סיפורי ניו יורק" (1989) "אליס" (1990), "צללים וערפל" (1992), "אל תשתו מהמים (1994) ו"לפרק את הארי" (1997). 

היא הופיעה גם בסרטים "התעוררות" (1990), "נקמתן של נשות סטפפורד" (1980), וסרט הקומדיה משנת 1992 "This Is My Life". מאז קאוונר מתמקדת, במידה רבה, בעבודות דיבוב. לאחרונה, שיחקה בתפקיד אימו של אדם סנדלר בסרט "קליק".

בין דיבוביה, קאוונר דיבבה בשנת 2004 את אמו של טימון בסרט "מלך האריות 3" ובסרטים וסדרות נוספים.

### משפחת סימפסון
בסדרה "משפחת סימפסון" קאוונר מדבבת את קולותיהם של מארג' סימפסון, פאטי בובייה, סלמה בובייה, ג'קלין אינגריד "ג'קי" בובייה וגלאדיס בובייה. קאוונר מסרבת לבצע את הדמויות אותן היא מדבבת בסדרה בפני קהל. הסיבה לכך היא שהיא מעוותת את פניה והיא איננה מעוניינת שאנשים יראו זאת.

## קישורים חיצוניים

קטגוריה:שחקניות קולנוע וטלוויזיה יהודיות אמריקאיות
קטגוריה:מדבבות יהודיות אמריקאיות
קטגוריה:מדבבים יהודים אמריקאים
קטגוריה:קומיקאיות יהודיות אמריקאיות
קטגוריה:קומיקאים יהודים אמריקאים
קטגוריה:מדובבי משפחת סימפסון
קטגוריה:בוגרות אוניברסיטת המדינה בסן דייגו
קטגוריה:בוגרי אוניברסיטת המדינה בסן דייגו
קטגוריה:זוכי אמי בפריים טיים: שחקנית משנה בקומדיה
קטגוריה:זוכי אמי בפריים טיים: שחקן משנה בקומדיה
קטגוריה:זוכי אמי בפריים טיים: דיבוב
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
מיס אולימפיה

שמאל|ממוזער|220px|ריטבה אלומה, המנצחת השנייה בתחרות.
**מיס אולימפיה** (באנגלית: **Ms. Olympia**) היא תחרות מקצועית לפיתוח גוף לנשים שנערכת על ידי הפדרציה הבינלאומית של פיתוח הגוף (IFBB). 

התחרות נערכה לראשונה בשנת 1980, ומאז שנת 2000 היא נערכת באותו זמן שנערכת תחרות מר אולימפיה כחלק מ-"Olympia Weekend" (סוף שבוע אולימפיה).

משנת 2000 החלו להבחין בתחרות בין גם קבוצות משקל שונות. בשנת 2000 לא היו זכיות כוללות אך חג.אוריתבשנת 2001 זכתה מתמודדת אחת בקבוצות משקל שונות וזכתה בתואר הכולל. בשנת 2005 חזרה התחרות לפורמט הפתוח שבו אין קבוצות משקל.

הזוכות הגדולות ביותר מכל הזמנים הן לנדה מארי (8 זכיות), קורי אוורסון (6 זכיות),וקים צ'יזבסקי ואייריס קייל (4 זכיות).

## זוכות התחרות

עד שנת 1999 נבחרה זוכה כללית בלבד.

בשנת 2000 נבחרו שתי זוכות בקטגוריות משקל. משקל קל: אנדרולה בלנצ'יט, משקל כבד: ולנטינה צ'פיגה.

משנת 2001 נבחרו זוכות בקטגוריות המשקל וגם זוכה כללית מבין השתיים.

## ראו גם
*מר אולימפיה
*פיגר אולימפיה
*פיטנס אולימפיה
*הפדרציה האמריקאית של מפתחות הגוף

## קישורים חיצוניים
* 
* 
קטגוריה:תחרויות פיתוח גוף
קטגוריה:נשים בפיתוח גוף